Kansallisruoka

Kansallisruoka on ruokalaji tai sellaisen osa, joka liitetään tiettyyn valtioon ja sen kansalliseen identiteettiin. Kansallisruuan käsitteelle ei ole olemassa yhtä yleisesti hyväksyttyä määritelmää. Useilla valtioilla on yksi tai useampi virallisesti nimetty kansallisruoka, toiset valtiot eivät ole nimenneet sellaista lainkaan. Keskustelussa 'kansallisruualla' viitataan usein sekä virallisesti nimettyihin että epävirallisiin ruokalajeihin. Kansallisruokina on usein pidetty myös perinneruokia, joilla on tietyn valtion alueella tai sen kulttuurissa pitkä traditio, tai joiden valmistaminen on mahdollista vain paikallisista aineksista. Joissakin valtioissa kansallisruoka on valittu yleisöäänestyksessä. Suomen viralliseksi kansalliruuaksi valittiin vuonna 2017 järjestetyssä äänestyksessä ruisleipä.

Kansallisruoka käsitteenä 
Kansallisten ruokakulttuurien muodostaminen on osa yhtenäisen kansallisvaltion tarinan rakentamista. Kansallisruuan valitsemisessa näkyy kaksi lähtökohtaa. Alhaalta ylöspäin toimivien yksittäisten ihmisten ja organisaatioiden tarve on suojella omaa identiteettiään globalisoituvassa maailmassa. Ylhäältä alas suuntautuvaa ruokakulttuurin rakentamista johtavat valtion viralliset toimijat. Kansallisen ruokakulttuurin luominen ja kansallisruokien valitseminen ovat osa maabrändin rakentamista. Taustalla on usein konkreettisia poliittisia tavoitteita, esimerkiksi tarve suojella valtion omaa ruokatuotantoa ja sen globaalia tai kansallista kilpailukykyä.

Useiden valtioiden alueella elää suuri määrä erilaisia etnisiä ryhmiä. Ruokakulttuuri on niin vaihtelevaa, että yhden tai edes useamman kansallisruuan nimeäminen on mahdotonta tai poliittisesti tulenarkaa. Kansallisruokien nimeämistä vaikeuttaa myös globalisaatio, sillä ruokalajit ja vaikutteet ylittävät kansallisvaltioiden rajat muun kulttuurin tavoin.

Suomen kansallisruoka 
Suomen viralliseksi kansalliruuaksi valittiin vuonna 2017 järjestetyssä äänestyksessä ruisleipä, joka sai ylivoimaisesti eniten eli lähes 10 000 ääntä. Muita samassa äänestyksessä suosittuja ehdotuksia olivat karjalanpiirakka ja paistetut muikut. Vuonna 2016 järjestetyssä äänestyksessä kärkeen ylsivät ruisleipä, karjalanpaisti, karjalanpiirakka, paistettu kala ja perunamuusi, sekä hernekeitto.

Kansallisruokia maittain 
Tämä on epätäydellinen luettelo ruokalajeista, joita on joko ehdotettu kansallisruuaksi tai valittu sellaiseksi virallisesti. 

A
 Afghanistan: qabuli pulao (, )
 Alankomaat: stamppot, matjessilli, sipuli ja pikkelssi
 Albania: tavë kosi, flija
 Algeria: kuskus
 Andorra: escudella
 Angola: moambe-kanapata ()
 Antigua ja Barbuda: sienet ja pippuripata
 Argentiina: asado (avotulella grillattu liha), empanada (lihaa tai kalaa sisältävä uunissa paistettu piiras), matambre (täytetty porsaanfilee), locro-pata
 Armenia: khorovats (grillattu liha ja vihannekset), harisa
 Australia: karitsanpaisti, australialainen lihapiirakka, pavlova, vegemite-paahtoleivät
 Azerbaidžan: dolma plov
B
 Bahama: kotilot, herneet ja riisi
 Bahrain: machboos
 Bangladesh: hilsa (riisi ja kala)
 Barbados: coucou, lentokala
 Belgia: moules frites (simpukat ja ranskalaiset perunat), flaamilainen lihapata, waterzooi-kalapata, suklaamousse
 Belize: riisi, pavut ja kalapata
 Benin: kuli kuli
 Bhutan: ema datshi
 Bolivia: salteñas
 Bosnia ja Herzegovina: bosnialainen lihapata, ćevapi
 Botswana: seswaa
 Brasilia: feijoada
 Brunei: ambuyat
 Bulgaria: shopska-salaatti
 Burundi: boko boko
C
 Chile: cazuela-keitto, empanadat, pastel de choclo
 Costa Rica: gallo pinto 
D
 Dominica: callaloo
 Dominikaaninen tasavalta: la bandera (riisi, pavut ja liha), sancocho
E
 Ecuador: bolon de verde, guatitas, ceviche
 Egypti: ful medames, kushari,
 El Salvador: pupusa
 Eritrea: zigini ja injera
 Espanja: tortilla de patatas, paella, gazpacho
 Galicia: polbo á feira
 Katalonia: pa amb tomaquet
 Valencia: paella
 Etelä-Afrikka: bobotie, braai-grilliruoka
 Etelä-Korea: kimchi, bulgogi,
 Etiopia: doro wat ja injera
F
 Fidži: fiji kokoda
 Filippiinit: adobo, lechon, sinigang, sisig, pancit 
G
 Gabon: poulet nyembwe
 Gambia: domoda
 Georgia: khachapuri
 Ghana: fufu
 Grenada: oil down
 Guatemala: pepián
 Guyana: Guyanan pippuripata
H
 Haiti: griot, joumou-keitto
 Honduras: plato tipico
 Hong Kong: dim sum
I
 Indonesia: nasi goreng, tumpeng, satay, soto, rendang, gado gado
 Intia: Intialla ei ole kansallisruokaa. Usein Intiaan liitettyjä ruokia ovat esimerkiksi biryani ja tandoorikana
 Irak: masgouf
 Iran: abgoosht, chelo kabab
 Irlanti: irlantilainen pata colcannon
 Islanti: lammas, hákarl
 Iso-Britannia: fish and chips, chicken tikka masala,
 Skotlanti: haggis
 Wales: cawl
 Israel: falafel (pita),
 Italia: pizza, risotto, pasta bolognese, parmankinkku
 Itävalta: wieninleike
J
 Jamaika: luumut ja suolakala
 Japani: sushi, japanilainen curry, ramen, tempura,
 Jemen: saltah, mandi
 Jordania: mansaf
K
 Kambodža: amok-kala,
 Kamerun: ndolé
 Kanada: poutine 
 Kazakstan: beshbarmak
 Kenia: ugali nyama choma na kachumbari,  githeri, chapati,
 Kiina: Pekingin ankka, 
 Kirgisia: beshbarmak
 Kolumbia: ajiaco, arepa, bandeja paisa
 Komorit: langouste a la vanille
 Kongon demokraattinen tasavalta: poulet à la moambé
 Kongon tasavalta: poulet moambé
 Kreikka: moussakas, fasolada suvlaki, gyros, magiritsa, kokoretsi
 Kroatia: zagorski štrukli
 Kuuba: ropa vieja
 Kosovo: flia
 Kypros: suvlaki, kleftiko,, fasolada
L
 Laos: laap, sticky rice, tam mak hoong
 Latvia: ruisleipä, pelēkie zirņi ar speķi 
 Libanon: kibbeh, tabbouleh
 Liettua: cepelinai, šaltibarščiai
 Liechtenstein: käsknöpfle
 Luxemburg: judd mat gaardebounen
M
 Madagaskar: romazava
 Malawi: chambo ja nshima
 Malesia: nasi lemak, satay
 Malta: stuffat tal-fenek
 Marokko: kuskus, tagine
 Mauritius: dholl puri
 Meksiko: taco, mole poblano,, chiles en nogada, tamales
 Moldova: mămăligă
 Monaco: barbagiuan
 Myanmar: mohinga, lahpet thoke
N
 Nepal: dal bhat, momo cha
 Nicaragua: gallo pinto, nacatamal, vigorón
 Niger: dambou
 Nigeria: tuwo shinkafa, jollof-riisi, jamssi ja egusi-keitto
 Norja: fårikål
 Norsunluurannikko: aloco
O
 Oman: shuwa
P
 Pakistan: biryani, nihari, gulab jamun
 Paraguyay: sopa paraguaya
 Panama: sancocho
 Peru: ceviche
 Pohjois-Korea: raengmyŏn, kimchi
 Pohjois-Makedonia: tavče gravče
 Puola: bigos, pierogi, 
 Portugali: bacalhau, caldo verde
 Puerto Rico: arroz con gandules
R
 Ranska: pot-au-feu, burgundinpata, patonki, crêpe-ohukaiset 
 Romania: mămăligă, sarmale, mici
 Ruotsi: lihapullat, keitetyt ravut, surströmming-hapansilakat 
S
 Sambia: nshima
 Saudi-Arabia: al-kabsa
 Saksa: schnitzel (leivitetty leike), schweinshaxe-sianpotka, braatvursti-makkara, hapanpaisti, döner kebab, currywurst 
 Senegal: thieboudienne
 Serbia: ćevapčići, gibanica-leivos, karađorđeva-pihvi, 
 Singapore: Hainanin kana,
 Slovakia: bryndzové halušky
 Slovenia: štruklji-tattarinyytit, idrijski žlikrofi-nyytit
 Sri Lanka: riisicurry, kothu roti
 Suomi: ruisleipä
 Suriname: pom
 Sveitsi: cervelat-makkara, fondue, mysli, raclette, röstiperunat, Zürichin viillokkipata
 Syyria: kibbeh
T
 Taiwan: nautanuudelit 
 Tadžikistan: osh, kurutob
 Tanska: stegt flæsk (porsasta, perunoita ja persiljakastiketta) , smørrebrød-voileivät
 Tansania: chipsi mayai (ranskalaisia perunoita ja kananmunaa paistettuna)
 Thaimaa: pad thai, tom yum, som tam
 Trinidad ja Tobago: callaloo (taaro-kasvin lehdistä valmistettu keiton kaltainen ruoka), doubles-papuleipä, pelau (kanaa, kyyhkyherneitä ja riisiä)
 Tobago: currykana ja nyytit
 Tšekki: vepřo-knedlo-zelo (paahdettua porsasta, nyyttejä ja sauerkraut-makkaraa)
 Tunisia: kosksi, brik
 Turkki: pilahvi, kebab, baklava, simit-rinkelit
U
 Uganda: matooke
 Ukraina: borssikeitto, vareniki
Unkari: gulassi
 Uruguay: chivito
 Uusi-Seelanti: lihapiiras, lampaanliha, pavlova, kiivipiiras
 Uzbekistan: osh
V
 Vanuatu: laplap
 Valko-Venäjä: draniki
 Venezuela: pabellón criollo
 Venäjä: borssi, shchi, kasha, pelmenit, pirozhki  
 Vietnam: phở, 
 Viro: verivorst-verimakkara
Y
 Yhdysvallat: ei virallista kansallisruokaa, mutta sellaisina mainitaan usein esimerkiksi omenapiirakka, hampurilaiset, hot dogit tai kalkkuna.

Galleria

Lähteet

Viitteet 

Ruokakulttuuri
Kansalliset keittiöt